ན་ནིང་སྲིད་སྐྱོང་གིས་འོས་བསྡུའི་སྒྲིག་གཞི་བསྐྱར་བཅོས་ཀྱི་གྲོས་གཞི་བཏོན་པ་ལམ་ལྷོངས་མ་བྱུང་བ་རེད།དེར་འགྲེལ་བཤད་གཉིས་ཆགས་སོང་བ་རེད།དེ་ནི་སྲིད་སྐྱོང་གིས་འོས་བསྡུའི་སྒྲིག་གཞིས་མ་འགྲིག་ནས་སྤྱི་ཚོགས་ཕྱོགས་ཁག་གཉིོས་ཆགས་སོང་ཞེས་འོས་བསྡུའི་སྒྲིག་གཞི་ལ་འགྱུར་བ་གཏོང་དགོས་པར་བརྗོད་པ་རེད་དེ།དེ་སྤྱི་འཐུས་ཚོས་ངོས་ལེན་མ་བྱས་པ་རེད།སྒྲིག་གཞིས་འགྲིག་ཡོད།འོས་འགྲན་ནང་ཞུགས་མཁན་གྱིས་བདེན་པ་མ་ཡིན་པའི་གཏམ་བཤད་མང་པོ་བྱས་ནས་མང་ཚོགས་འཁྲུགས་ཐེབས་སོང་།དེས་ཕྱོགས་ཁག་གཉིས་ཆགས་བཅུག་སོང་ཞེས་བཀག་ཡོད།གང་ལྟར་སྒྲིག་གཞི་ལ་ཁ་གཡར་ནས་དངོས་ཡོད་གནས་སྟངས་བསུབ་འདོད་པའི་བྱེད་སྟངས་ཤིག་ཆགས་སོང་བ་རེད།ཐ་ན་ཁ་གཡར་སྟངས་དེ་ལ་གྲོས་ཚོགས་ནང་ནས་དགག་པ་ཚ་ནན་རྒྱག་མཁན་བྱུང་ཡོད་པ་རེད།དེ་བོད་གཞུང་ངམ་བོད་མིའི་སྒྲིག་འཛུགས་ལ་ངོ་རྒོལ་ཨེ་རེད།ང་ཚོས་གནས་ལུགས་དང་རྒྱུ་མཚན་མེད་པའི་གཡམ་རྒྱུག་བྱེད་སྟངས་ལ་གཟབ་དགོས་པའི་ཚོད་རེད།